burgasdotpro/wikipedia huggingface dataset:
Cypress Hill

Cypress Hill je americká hip-hopová skupina z mesta South Gate v Kalifornii. Bola prvou latin hip-hopovou skupinou, ktorá mala platinové a multi-platinové albumy, ktorých celosvetovo predala viac ako 18 miliónov. Je jednou z najznámejších skupín vo West Coast hip-hop a je kritikmi pozitívne hodnotená pre svoje tri prvé albumy. Tiež je známa obhajovaním lekárskeho a rekreačného používania marihuany v USA.
Ocenenia a nominácie.
Grammy Awards
MTV Video Music Awards
Dopravný motor

Dopravný motor je akýkoľvek motor, zabudovaný v dopravnom prostriedku, ktorého účelom je jeho pohon, alebo iné použitie v rámci dopravného prostriedku. Dopravné motory sa rozdeľujú do štyroch základných skupín:
Diluvium

Diluvium môže byť latinský názov pre:
Encore

Encore môže byť:
Agis III.

Agis III. alebo Agis III. () bol kráľom Sparty od roku 338 pred Kr. do roku 331 pred Kr. Pochádzal z kráľovského rodu Eurypontovcov. Jeho spolukráľom z kráľovského rodu Agiovcov bol Kleomenes II.
Agis III. sa stal kráľom Sparty v roku 338 pred Kr., krátko po smrti svojho otca Archidama III., ktorý zomrel v boji proti Lukánčanom a Apúlčanom pod hradbami mesta Mandúria na juhu Apeninskeho polostrova. Archidamos tam išiel, aby vyhovel požiadavke o pomoc gréckeho mesta Tarent (Tarás), ktoré bolo pôvodne založené (v roku 706 pred Kr.) spartskými osadníkmi.
Rok nástupu Agida III. na trón bol významný aj pre Macedónsko, keď sa po bitke pri Chaironei stalo hegemónom Grécka. O rok neskôr macedónsky kráľ Filip II. na kongrese v Korinte pri účasti väčšiny gréckych štátov (bez účasti Sparty) inicioval spoločnú vojenskú výpravu proti Perzskej ríši. Filip II. bol však onedlho zavraždený a úloha vodcu vojenskej výpravy pripadla jeho nástupcovi Alexandrovi Veľkému. Vojenská výprava sa začala na jar v roku 334 pred Kr.
Napadnutá Perzská ríša následne vyvíjala protimacedónske vojenské opatrenia aj v oblasti Grécka. V Egejskom mori brázdila perzská flotila, ktorá pod vedením Farnabaza narúšala zásobovacie linky Macedónska. Farnabazos navyše Grékov nespokojných s Macedónskou nadvládou podnecoval k povstaniu a ponúkol im aj finančnú podporu. Sparta bola rastom macedónskej moci znepokojená a nebola osamotená, tento nepokoj s ňou zdieľali aj iné grécke štáty a väčšina jej susedov na Peloponéze. Sparta sa preto rozhodla povstať a Agis III. od Farnabaza peniaze prijal.
Vhodnou chvíľou sa pre zmobilizovanie vojska Sparty a zjednotenie protimacedóskej koalície Sparťanom videl rok 331 pred Kr., keď bolo vojsko macedónskeho miestodržiteľa Antipatra viazané bojmi proti Trákom na severe. Podľa historika Diodora Sicílskeho Sparťania a ich partneri zložili vojsko o počte 20 000 pešiakov a 2 000 vojakov kavalérie a pozíciu vrchného veliteľa vojsk dostal spartský kráľ Agis III. Keď sa Antipatros dozvedel o tejto mobilizácii, ukončil urýchlene ťaženie v Trákii a pochodoval s celou svojou armádou na Peloponéz. K jeho vojsku sa pridali aj ďalší Gréci, ktorí zostali lojálni Macedóncom a tak armáda Antipatra dosiahla počtu 40 000 vojakov. K bojovému stretu vojsk došlo pri meste Megalopolis. Hoci bolo vojsko Antipatra vo veľkej početnej prevahe boj trval dlhú dobu, lebo Sparťania bojovali obetavo a držali si svoje pozičné postavenie. Boj sa ale nakoniec skončil víťazstvom Macedóncov. Na bojisku zostalo 5 300 mŕtvych Sparťanov a 3 500 vojakov Antipatra.
Ako ďalej píše Diodoros, Agis pri Megalopolise bojoval húževnato a klesol k zemi až po početných zraneniach. Ako bol svojimi vojakmi odnášaný z bojiska, ocitol sa obklopený nepriateľmi, ale on sa v tejto situácii zachoval hrdinsky. Svojim vojakom nariadil, aby si útekom zachránili svoje životy a tak mohli byť na osoh svojej krajine neskôr a bránil sa sám, až kým ho nepriatelia neprebodli oštepom.
Agis III. zomrel po približne siedmich rokov vlády v Sparte a keďže nemal potomka jeho nástupcom sa stal brat Eudamidas.
Fejd

Fejd je švédska hudobná skupina založená v roku 2001 spojením folkového dua Rimmerfors a metalovej skupiny Pathos. Žánrovo sa dá zaradiť do folk metalu až folk rocku. Skupina vydala v rokoch 2002 až 2006 tri EP. V roku 2008 podpísala kontrakt s vydavateľstvom Napalm Records. Pod týmto labelom vydala následne dva albumy – v roku 2009 "Storm" a v 2010 "Eifur". Bratia Rimmerforsovci stále vystupujú aj ako duo Rimmerfors, taktiež aj zvyšok kapely hrá v skupinách Nostradameus a Pathos, ktorá bola nominovaná aj na švédsku obdobu cenu Grammy.
Wardruna

Wardruna je hudobná skupina založená v roku 2003 v nórskom Bergene Einarom Selvikom, Lindy Fay Hellovou a Gaahlom (ex Gorgoroth). Hudobne sa radí na pomedzie folku a dark ambientu. Skupina počas svojej existencie vydala v roku 2009 album "Runaljod – Gap Var Ginnunga," v roku 2013 album "Runaljod – Yggdrasil" a v roku 2016 album "Runaljod – Ragnarok".
Vrbas

Vrbas () je rieka v Bosne a Hercegovine, dôležitý pravostranný prítok Sávy, do ktorej sa vlieva na hranici s Chorvátskom. Povodie rieky má rozlohu a Vrbas meria . 
Priebeh toku.
Rieka pramení v centrálnej časti Bosny a Hercegoviny v masíve "Vranica". Tečie prevažne severným smerom údolím Dinárskych hôr. Na dolnom toku preteká južným okrajom Stredodunajskej roviny. 
Vodný režim.
Vodný režim na rieke je snehovo-dažďový s vyššími prietokmi na jar a v jeseni. Priemerný prietok dosahuje v ústí /s (niektoré zdroje uvádzajú /s). Na Vrbase sa nachádza niekoľko vodných elektrární.
Osídlenie.
Vrbas preteká pustými údoliami, no i dôležitými mestami Uskopolje, Bugojno, Gornji Vakuf, Donji Vakuf, Jajce a Banja Luka.
Menhir (nemecká hudobná skupina)

Menhir je nemecká pagan metalová hudobná skupina založená v roku 1995 gitaristom Heikom Gerullom a klávesistkou Manuelou Ebert. Prvý album "Die ewigen Steine" skupina vydala v roku 1997, ich posledným je LP "Hildebrandslied" z roku 2007.
Mura (rieka)

Mura alebo Mur (, , a , prekm. "Müra, Möra") je rieka prameniaca v Alpách a ústiaca ľavostranne do Drávy. Má dĺžku a plochu povodia .
Priebeh toku.
Rieka pramení v Radstadtských Taurách v Rakúsku a pokračuje východným smerom do Slovinska. Tu sa jej tok dostáva do Stredodunajskej roviny a pokračuje územím Chorvátska, kde tvorí prirodzenú hranicu s Maďarskom. Vlieva sa do Drávy.
Vodný režim.
Mura patrí medzi rieky s dažďovo-snehovým režimom a priemerný prietok dosahuje /s. 
Využitie.
Vodná doprava je možná do Grazu v Rakúsku. Na rieke bolo vybudovaných niekoľko vodných elektrární. Je splavná pre vodákov.
Janka Bleyová

Janka Bleyová (* 9. február 1953, Banská Bystrica) je slovenská žurnalistka a autorka námetov a scenárov v rámci televíznej dokumentárnej tvorby. 
Pochádza z rodiny ekonómky Emílie Bleyovej (rod. Harmanovej) a právnika JUDr. Ctibora Bleya, ktorý stál pri zrode slovenského filmu ako spoluzakladateľ putovných kín a ako jeden z prvých riaditeľov Slovenského filmu.
Spolupráca s odbornou verejnosťou.
Spolupracuje s významnými odborníkmi zo všetkých oblastí zdravotníctva, sociálnej práce, policajnej kynológie, záchranárstva atď.
Vo voľnom čase sa venuje písaniu námetov a scenárov a pomoci ľuďom v núdzi. V súčasnosti pôsobí ako redaktorka v Slovenskom rozhlas. Žije v Bratislave a má tri deti.
Jej prácu v prospech skvalitnenia zdravotnej starostlivosti a zlepšenia prístupu lekárov k pacientom ocenili také osobnosti ako Viliam Fischer, Christian Barnard, MUDr. Ivan Novotný, MUDr. Pavol Kunovský, MUDr. Eva Siracká a ďalší.
Sexuálne vzrušenie

Sexuálne vzrušenie človeka je súhrn prejavov ukazujúcich na pripravenosť k pohlavnému styku. Tieto prejavy sú fyziologickej ako aj psychologickej povahy. Prejavy sexuálneho vzrušenia nie sú z veľkej časti ovládané vôľou. Stav sexuálneho vzrušenia je výsledkom kombinácie podnetov vychádzajúcich z erotogénnych zón (spracovaných v predĺženej mieche) a signálov zo šedej kôry mozgu (rozumové vyhodnotenie situácie na základe skúseností alebo fantázie). Z mozgových štruktúr odpovedá na vzrušenie štvorhrbolie v strednom mozgu a zrejme aj tuber cereneum na spodine III. mozgovej kôry.
Sexuálne vzrušenie u človeka.
Najmarkantnejším prejavom sexuálneho vzrušenia muža je erekcia pohlavného údu. Dochádza k nej v okamihu, keď v miechovom kontrolnom centre dôjde k prekročeniu prahovej excitačnej úrovne podnetu. Impulz je vyslaný po nervi erigens do cievnej pletene penisu. V dôsledku zmien v priesvitu ciev (rozšírenie tepien a zúženie žíl) dôjde k naplneniu hubovitých teliesok (2 kavernózne telieska po stranách penisu, jedno toporivé teliesko uretry) a erekciu. Zmena priesvitu je ovládaná chlopňami Ebnerových vankúšikov a podporovaná sťahom "m. bulbocavernosus". Mechanizmus erekcie je ovládaný centrom v bedrovej časti miechy, pričom už spustený erekčný reflex nie je ďalej vôľou ovládateľný.
Cohors V Callaecorum Lucensium

Cohors quinta Callaecorum Lucensium bola kohorta pomocných zborov Rímskeho vojska v období antického Ríma. Pôvodom bola z Hispánie z Callaecie a bola zostavená z Keltiberského obyvateľstva.
História kohorty.
Od 1. až do 3. storočia sa táto jednotka zdržiavala v provincii Panónia, v 1. storočí v Gerulate (Bratislava – Rusovce) a v 2. až 3. storočí v Crumere (na území dnešného Nyergesújfalu).
V Gerulate ich pobyt dokladá nález kolkovanej tehly COH V LVC a v Crumere nápis na podstavci oltára z roku 198 po Kr. a na oltári Neptúna, ktorého presné datovanie nie je kvôli nejednotnosti výkladu bádateľov možné presne datovať. Prvý nápis na oltári dokladá priamu účasť 5. kohorty v bojoch proti barbarom na ľavom brehu Dunaja za cisára Septimia Severa. Za udatnosť v týchto bojoch získala kohorta čestný titul Antoniniana. Pannoniu opustila 5. kohorta iba v rokoch 166169, kedy bola odvolaná do provincie Moesia Superior. Tu jej prítomnosť dosvedčujú pamiatky nájdené v Sirmiu (Sremska Mitrovica) a Guberci. V Guberci to dokladá obetný nápis, kde je priamo spomenuté, že sa kohorta zdržiavala v tejto oblasti.
Pobyty a presuny 5. kohorty poznáme prevažne z písomných prameňov a nie z hmotných pamiatok.
Juraj Tóth

Doc. RNDr. Juraj Tóth, PhD. (* 28. marec 1975, Bratislava) je slovenský astronóm a vysokoškolský pedagóg.
V roku 1998 absolvoval štúdium astronómie a astrofyziky na Fakulte matematiky a fyziky Univerzity Komenského v Bratislave. Zároveň v rovnakom roku zaznamenal významné pozorovanie Leoníd, meteorického roja, z modranského observatória v Harmónii, ktoré neskôr publikoval v časopise "Earth, Moon, and Planets".
Vyučuje astronómiu na Fakulte matematiky a fyziky Univerzity Komenského v Bratislave. Publikoval v mnohých časopisoch pre astronómiu, so špecializáciou na meteoroidy. 20. marca 2010 v rámci terénej expedície v obci Vyšný Klátov našiel prvý úlomok meteoritu „Košice“, ktorý tu padol z 28. februára na 1. marca. Ide o prvý slovenský meteorit s rodokmeňom, a 14. na svete.
Je členom International Astronomical Union Je zapísaný v Minor Planet Center ako objaviteľ a spoluobjaviteľ šestnástich planétiek v rokoch 1998 až 2001.
Jeho dielo "Orbital Evolution of Příbram and Neuschwanstein" uverejnil "Smithsonian Astrophysical Observatory".
Je po ňom pomenovaný asteroid 24976 Jurajtoth.
Je ženatý a má tri deti.
Kohorta (vojenská jednotka)

Kohorta (z latinského slova "cohors", mn. č. "cohortes") bola základná taktická jednotka Rímskej armády alebo tiež časť Rímskej légie po reformách Gaia Maria v roku 107 pred Kr. Kohorty sa označovali vexillom, ktoré pred kohortou niesol vexillarius.
Kohorty v légiách.
Po Mariovej reforme sa rímska légia skladala z 10 kohôrt, ktoré sa označovali číslom: prvá kohorta, druhá kohorta atď. Prvá kohorta bola pokladaná za najskúsenejšiu a najprestížnejšiu kohortu légie a desiata naopak.
Kohorta sa ďalej delila na 6 centúrií ("centuria") 80 mužov, ktorým velil stotník ("centurion") s pomocou nižších dôstojníkov. V rôznych časoch podľa aktuálnej reformy mohla mať centúria silu 60, 80 alebo 100 mužov. Je takmer isté, že služobne najstarší stotník zo šiestich velil celej kohorte. Podľa odslúženého času boli šiesti stotníci nazývaný "hastatus posterior", "hastatus prior", "princeps posterior", "princeps prior", "pilus posterior" a "pilus prior" (najstarší). To bol pozostatok z légií pred reformou, kedy sa najmladšie a najmenej skúsené jednotky nazývali "hastati", potom "principes", a najstarší a najskúsenejší "triarii" ("pilus" bol alternatívny názov slova "triarius", jednotného čísla slova "triarii").
Počas 1. storočia po Kr. bola veliteľská štruktúra a rozdelenie légií formálne stanovená vo forme, ktorá sa nezmenila niekoľko storočí. Prvá kohorta vtedy bola zložená z piatich centúrií o dvojitej sile 800 mužov a stotník prvej centúrie bol najskúsenejší v légii a volal sa "primus pilus", čo znamená prvý vojak.
Légia v tom čase mala okolo 5 400 mužov vrátane dôstojníkov, ženistov a často aj malej jednotky kavalérie ("equites"; 120 mužov a koní).
Typy kohort.
Kohorta pomocných zborov (auxilií) mohla byť "quingenaria" (500 mužov) alebo "milliaria" (1 000 mužov).
Iné rímske kohorty.
Niektoré polovojenské zbory v Ríme pozostávali z jednej alebo viac kohort, pričom nepatrili pod légie:
Latinské slovo "cohors" sa občas používalo aj na označenie pomerne veľkej spoločnosti ľudí.
Endomembránový systém

Každá eukaryotická bunka je tvorená bunkovými povrchmi – bunková stena (u rastlín, húb, niektorých článkonožcov, či bunkách kroviek u hmyzu) a plazmatická membrána. Vnútro bunky vypĺňa koloidná sústava – cytoplazma a v nej sú rozložené organely ohraničené jednou, alebo dvomi biomemránami predsavujúce endomembránový systém bunky.
Organely ohraničené dvojitou biomembránou.
Jadro predstavuje pamäťové centrum bunky, nachádza sa vo všetkých eukaryotických bunkách okrem vysoko špecializovaných buniek, ktorými sú napríklad sitkovice u rastlín a červené krvinky cicavcov. Od cytoplazmy je jadro ohraničené dvojitou biomembránou – karyoléma. V tomto obale sa nachádzajú póry, prostredníctvom ktorých komunikuje jadro s okolím. Vnútorná hmota jadra sa nazýva karyoplazma. Karyoplazma spolu s cytoplazmou dostali súborný názov protoplazma – živá hmota bunky.
Mitochondrie sú tyčinkovité semiautonómne organely, pretože obsahujú vlastnú DNA, no s časti sú závislé od jadrovej DNA. Prebieha v nich dýchanie bunky a s tým spojená tvorba energie vo forme ATP. Približne oválne mitochondrie sú tvorené dvomi membránami. Vonkajšia membrána oddeľuje mitochondriu od cytoplazmy a vnútorná membrána vytvára kristy (priehradky, ohyby) slúžiace na zväčšenie povrchu. Hmota mitochondrie sa nazýva matrix.
Plastidy sú ďalšie semiautonómne organely (vlastná DNA) eukaryotickej rastlinnej bunky obalené dvomi biomembránami. Podľa toho, aké farbivá obsahujú ich delíme do 3 skupín:
Organely ohraničené jednou biomembránou.
Endoplazmatické retikulum je tvorené systémom sploštených navzájom pospájaných mechúrikov. Rozlišujeme dva typy endoplazmatického retikula:
Golgiho aparát (komplex, systém) je tesne spätý s endoplazmatickým retikulom. Je podobne tvorený systémom cisterien, ktorý preberá látky z endoplazmatického retikula, koncentruje ich, pripravuje na transport a vylučuje z bunky transportnými vezikulami. Endoplazmatické retikulum a Golgiho aparát predstavujú syntetické centrá bunky.
Lyzozómy sú organely s jednoduchou membránou tvoriace sa z Golgiho aparátu v eukaryotických bunkách živočíchov. Predstavujú tráviace centrá bunky. Vnútri lyzozómov je kyslé prostredie (pH 56) a enzýmy sprostredkujúce trávenie. U rastlín túto funkciu plnia vakuoly.
Vakuoly sú typické membránové štruktúry rastlinných buniek. Výnimku tvoria tráviace vakuoly u jednoduchých živočíchov – jednobunkovcov (nálevníky, koreňonožce). Membrána vakuoly sa nazýva tonoplast. Vakuoly obsahujú zásobné látky, odpadové látky, alebo tráviace enzýmy. Dokážu sa sťahovať a rozťahovať.
Peroxizómy získali pomenovanie detoxikačné centrá bunky. Metabolizuje sa v nich alkohol a ďalšie toxické látky.
Friends (Scooter)

„Friends“ je singel nemeckej techno skupiny Scooter z ich debutového albumu "...and the Beat Goes On!". Videoklip k piesni bol natočený v Paríži. Coververzia skladby bola vytvorená v roku 2009 skupinou Klostertaler. V apríli 2011 bola nahraná nová verzia nazvaná „Friends Turbo“ a vydaná ako téma k filmu "New Kids Turbo".
Freya (bohyňa)

Freya je v severskej mytológii krásna bohyňa z rodu Vanov, rovnako ako jej brat Frey. Jej otec je Njörd. Freya je bohyňa plodnosti a úrody, lásky, krásy, vojny a čarodejníctva. Literárne zdroje ju spomínajú ako kňažku bohov, ktorá najlepšie ovláda mágiu Vanov. Spája sa aj s veštením a veštcami. Jej manželom bol Ódin, ktorý však odišiel na ďalekú cestu a Freya ho oplakávala slzami z červeného zlata. Oficiálnou Ódinovou manželkou je síce Frigg, ale Freya je jeho partnerkou. Spolu s Ódinom padne v boji, smrť ju čaká len o chvíľu skôr než Ódina.
Freya vlastní koč ťahaný mačkami (hranostajmi), nádherný náhrdelník Brisingamen, kanca Hildisvina so zlatými štetinami a sokolie rúcho. Má dcéru Hnóss, známu až nebezpečnou krásou. Pri svojich cestách si dávala rôzne mená, ako Mardöll, Hörn, Gefn alebo Sýr. Medzi jej rastliny patrí: prvosienka, imelo, ruža, mak, cipriš, sedmokráska, jahodník, myrta, ďatelina, myrhovník, styrač a santal červený.
Na žiadosť Frigg jej Ódin prenecháva všetkých bojovníkov, ktorí zomreli pri súboji o nejakú ženu. Okrem toho Freya dohliada na polovicu všetkých padlých bojovníkov. Tí odchádzajú do Fólkvangu, jej sídla v Ásgarde. Tam žijú v sieni zvanej Sessrúmnir.
Kalentzi

Kalentzi (Kalentzi [vyslov: kalendzi]) je horská dedina v Grécku, v kraji Achája na Peloponéze. Od roku 2011 je súčasťou obce Erymanthos. Žije tu 657 obyvateľov (2001). Je predovšetkým známa tým, že odtiaľto pochádza politická dynastia Papandreu, z ktorej pochádza aj bývalý grécky premiér Jeorjos Papandreu (mladší) (20092011).
Dejiny.
Prvýkrát bola osídlená v 12. storočí, kedy sa tu usadili rodiny z okolitého územia a z tejto doby pochádza aj najstarší kostol. Meno "Kalentzi" pochádza od albánskej aristokratickej rodiny, ktorá tu istú dobu po páde Byzancie sídlila, avšak obyvatelia dediny vždy rozprávali po grécky. Počas tureckej nadvlády sa tu usadili Gréci z Epiru, Trikaly (rodina Kakodimeos) a z Konštantinopolu (rodina Ikonomu) a neskôr mnohé rodiny z okolitého peloponézskeho prostredia. Počas gréckej vojny za nezávislosť mnohí obyvatelia dediny finančne dopomáhali povstaniu.
Významné rodiny.
Z Kalentzi pochádzajú významné politické osobnosti Grécka:
Pomocný zbor rímskej armády

Pomocné zbory alebo auxílie (po latinsky "auxilia") boli časťou rímskej armády, v ktorej boli organizovaní najmä nerímski obyvatelia najmä z pohraničných oblastí, ktorí takto chceli získať rímske občianstvo alebo pozemok v rímskej ríši počas obdobia principátu.
Pomocné zbory neboli súčasťou rímskych légií, v ktorých boli rímski občania. Väčšina vojakov v pomocných zboroch boli dobrovoľníci a nie regrúti ako v légiách. Od 2. storočia pomocné zbory tvorili polovicu rímskej armády, pričom v pomocných zboroch bola takmer všetka kavaléria rímskej armády a obsahovala viac špecializovaných oddielov (najmä ľahkej jazdy a lukostrelcov) ako légie.
Výstroj.
Výstroj jazdeckých a peších pomocných jednotiek sa líšila.
Uniforma pechoty pomocných zborov sa skladala z tuniky, v severných provinciách aj krátkych gatí ("Bracae"), vojenského opasku ("Cingulum militiae"), krúžkového alebo šupinového brnenia ("Lorica hamata" alebo "Lorica squamata"), galskej prilby ("Galea"), sandálov ("Caligae"), meča ("Gladius"), dýky ("Pugio"), dlhej kopije ("Hasta") a oválneho alebo okrúhleho štítu ("Clipeus", "Parma"). Jazdci používali dlhší meč "spata" a odlišný typ prilby, ktorého lícnice zakrývali aj ústa.
Veliteľská štruktúra a typy jednotiek.
Pomocné zbory sa delili na:
Jurij Ivanovič Ščukin

Jurij Ivanovič Ščukin (; * 26. jún 1979, Kislovodsk, Rusko) je súčasný kazašský profesionálny tenista ruského pôvodu.
Hospodin

Hospodin alebo v pravosláví a u grékokatolíkov Hospod (zo staroslovienskeho "gospodin/gospod" = hospodár) je v slovenčine (a obdobne v iných slovanských jazykoch) náhrada mena JHVH (Jahve) v Starom zákone. Židia z úcty k Božiemu menu pri čítaní Tóry nahrádzali Božie meno JHVH výrazom adonai, čo znamená Pán. Keďže v Starom zákone sa slovo pán vyskytuje viac než tisíckrát v rôznych slovných spojeniach (pán domu, pán zeme, môj pán...), aby prekladatelia odlíšili slovo pán od Božieho mena JHVH, nahradili meno JHVH výrazom Hospodin.
Prvý raz ho v našej oblasti použili v českej Kralickej biblii. Cez ňu sa slovo dostalo do slovenských evanjelických prekladov. V tvare Hospod ho používa aj pravoslávna cirkev a gréckokatolícka cirkev. Slovenské rímskokatolícke preklady Biblie slovo Hospodin najprv používali, neskôr ho nahradili slovom Pán a novšie ho rímskokatolícka cirkev opäť akceptuje. Výraz bol použitý aj v novom slovenskom ekumenickom preklade Biblie z roku 2007.
Hydrobiológia

Hydrobiológia (z gréckeho "hydros" – voda, bios – "život") je vedný odbor, zo skupiny vied o živej prírode, ktorý skúma živé organizmy vo vodnom prostredí. Na modernú hydrobiológiu sa väčšinou nazerá ako na súčasť ekológie, ale zahŕňa aj taxonómiu, morfológiu, fyziológiu a ďalšie.
Možno ju členiť na dva pododbory:
Vexillum

Vexillum alebo vexilum ( = zástava, vlajka) je vo vexilológii každý textilný identifikačný znak a tiež súhrnné pomenovanie pre vlajku, zástavu, koruhvu, štandardu a podobne (synonymum vexila v tomto ponímaní je slovo zástava - resp. zastarano "prápor" - v širšom zmysle ).
V minulosti to bol rímsky prápor štvorcového tvaru, ktorý označoval kohortu. 
Opis rímskeho vexilla.
Na vexille bola vyšitá skratka názvu kohorty (napríklad Cohors V Callaecorum Lucensium mala skratku COH V LUC), prípadne aj obrázok nejakého zvieraťa, ktoré bolo symbolom danej kohorty. Na žŕdke, cez ktorú bolo vexillum zhora prevlečené, sa mohli nachádzať pokované kožené pásy, podobne ako na opasku "cingulum militiae". Vexillum bolo uviazané na dlhej kopiji "hasta" a niesol ho "vexillarius".
Koruhva

Koruhva je typ vexila, zvislá zástava, odvodená od vlajky, resp. zástavy. Je pevne spojená s priečnym rahnom, je dlhšia ako a vztyčuje sa na stožiar. Nie je však určená na vianie, používa sa na miestach, kde neveje vietor, napríklad na uzatvorených nádvoriach. Často sa používa ako stolová koruhva.
Zipser

Zipser:
Tomeček

Tomeček je priezvisko, pozri Tomeček (priezvisko), napr.:
Vajcík

Vajcík je priezvisko, pozri Vajcík (priezvisko), napr.:
Tomečková

Tomečková je ženský variant priezvisk Tomeček, Tomečko alebo Tomečka, napr.:
Topless

Topless alebo hore bez je stav, keď žena nemá nad úrovňou svojho pásu žiaden odev.
Historický aj súčasný kontext odievania hore bez je veľmi široký, a neobmedzuje sa len na situácie, ktorých motívom je sexuálne vzrušenie. Väčšina západných kultúr chápe odhalené ženské prsia ako sexuálne vzrušujúci poznatok. V niektorých západných štátoch sa hnutie topfreedom usiluje o uznanie práva žien chodiť hore bez tam, kde je tak umožnené mužom.
French Open 2011

French Open 2011 bol grandslamový tenisový turnaj, ktorý sa konal od 23. mája do 6. júna 2010 v Paríži na antukových dvorcoch Rolanda Garossa.
Finálové zápasy.
Dvojhra mužov.
 Rafael Nadal vs. Roger Federer, , (3), , 
Dvojhra žien.
 Li Na vs. Francesca Schiavoneová, , (0) 
Štvorhra mužov.
 Max Mirnyj/ Daniel Nestor vs. Juan Sebastián Cabal/ Eduardo Schwank, (3), , 
Štvorhra žien.
 Andrea Hlaváčková/ Lucie Hradecká vs. Sania Mirzová/ Jelena Vesninová, , 
Zmiešaná štvorhra.
 Casey Dellacquová/ Scott Lipsky vs. Katarina Srebotniková/ Nenad Zimonjić, (6), , []
Topfreedom

Topfreedom je sociálne hnutie v niektorých severoamerických krajinách, usilujúce sa o uznanie práva žien a dievčat chodiť „hore bez“ (t. j. nahé od pása nahor) na verejnosti tam, kde takto majú právo chodiť muži a chlapci. Hnutie topfreedom sa vyhýba označeniu „hore bez“ a dáva radšej prednosť výrazu „topfree“. Medzi príklady verejných miest, kde by ženy a dievčatá mohli chodiť odeté podľa myšlienky hnutia, patria napríklad pláže, bazény či parky, hoci podľa princípov hnutia, by v zásade nemali platiť žiadne obmedzenia. Medzi ciele hnutia patrí umožniť matkám dojčiť svoje dieťa na verejnosti, opaľovanie, pohodlie a rovnosť pohlaví.
Naked News

Naked News je abonentská webová stránka obsahujúca televízne spravodajstvo, ktorá sama seba prezentuje ako „program, kde nie je čo skrývať“. Obsah je pripravovaný každý deň v Toronte. Dohromady je vždy týždenne vytvorených šesť dvadsaťpäťminútových dielov. Správy sú prečítané úplne nahými moderátorkami. Mužský variant ukončil svoju činnosť 31. októbra 2007. Naked News TV je druh pay-per-view či predplatiteľskej služby.
Naked News sú tiež v skrátenej verzii vysielané v nočných hodinách na CITY-TV.
Handbra

Handbra (hand bra alebo hand-bra) je fotografická póza, pri ktorej modelka zakrýva svoje bradavky a dvorce rukami. Prsia môžu byť zakryté aj rukami niekoho iného. Názov pochádza z anglického slovného spojenia "hand – ruka" a "bra – podprsenka". Termín sa nespája výhradne s modelkami.
Handbra si získala nesmiernu pozornosť pri zverejnení portrétu Janet Jacksonovej na obálke časopisu Rolling Stone v septembri 1993.
Feynmanov bod

Feynmanov bod je rad šiestich deviatok za sebou, ktoré začínajú na 762. mieste desatinného rozvoja čísla π. Je pomenovaný po fyzikovi Richardovi Feynmanovi, ktorý na jednej prednáške prehlásil, že by si chcel číslice π zapamätať až do tohoto miesta, pretože by ich potom mohol recitovať a zakončiť slovami, „… deväť deväť deväť deväť deväť deväť a tak ďalej,“ čím by naznačil, že pí je racionálne číslo.
Pre náhodne zvolené normálne číslo je pravdepodobnosť, že sa takto skoro v jeho desatinnom rozvoji objaví sekvencia šiestich zvolených číslic, iba 0,08 %. Predpokladá sa, že π normálnym číslom je.
Ďalší rad šiestich rovnakých číslic, ktoré sa v π objavia, začína na 193 034. mieste a sú to tiež deviatky. Ďalší taký rad je zložený z osmičiek a začína na 222 299. mieste.
Feynmanov bod je tiež prvým miestom, kde sa objaví rad rovnakých číslic väčších než tri číslice.
Desatinný rozvoj.
Desatinný rozvoj π do Feynmanovho bodu je nasledovný:
Bunková smrť

Bunková smrť alebo smrť bunky je nevratný proces, pri ktorom dochádza k zastaveniu funkcie jednotlivých organel, ukončeniu riadených biochemických procesov a k rozpadu bunky ako organizovanej živej štruktúry.
Kvalifikácia na Majstrovstvá sveta vo futbale 2014

Kvalifikácia na Majstrovstvá sveta vo futbale 2014 bola rozdelená na šesť svetových skupín, v ktorých sa hralo o miesta na finálový turnaj.
Kvalifikácia na Majstrovstvá sveta vo futbale 2014 – Severná, Stredná a Karibská Amerika – Prvá fáza

Prvá fáza kvalifikácie na Majstrovstvá sveta vo futbale 2014 – Severná, Stredná a Karibská Amerika obsahuje súhrn futbalových výsledkov v zápasoch kvalifikácie na Majstrovstvá sveta vo futbale v roku 2014 v prvej fáze kvalifikačnej skupiny Severnej, Strednej a Karibskej Ameriky.
10 mužstiev bolo rozdelených do 5 párov. Hralo sa doma a vonku od 15. júna – 17. júla 2011.
Program.
Svätá Lucia postupuje po celkovom výsledku 6:6 do 2.fázy.
 postupuje po celkovom výsledku 6:0 do 2.fázy.
 postupuje po celkovom výsledku 8:3 do 2.fázy.
 postupuje po celkovom výsledku 10:0 do 2.fázy.
Americké Panenské ostrovy postupujú po celkovom výsledku 4:1 do 2.fázy.
Ľubomír Stanček

Prof. ThDr. Dr. Ľubomír Stanček PhD. (* 19. august 1955, Kamenná Poruba – † 12. júl 2018, Nitra) bol slovenský rímskokatolícky kňaz – vincentín, univerzitný profesor a slovenský spisovateľ.
Napísal viac ako sto kníh, vedeckých a odborných prác; bol odborníkom v oblasti homiletiky, rétoriky, ekumenizmu a misiológie, a profesorom v odbore katolícka teológia v Spišskom Podhradí. V rokoch 20022003 prednášal pastorálnu teológiu v Poľsku na postgraduálnom štúdiu v Lubline (Katolicki Uniwersytet Lubelski Jana Pawla II.), ktorú prednášal i vo Vroclave (Wyźsza Szkola Humanistyczno-Ekonomiczna). Bol školiteľom doktorandského štúdia v študijnom odbore Katolícka teológia v predmetoch: homiletika a rétorika, pastorálna teológia, ekumenizmus, misiológia a duchovný život. Bol tiež členom rôznych celoštátnych i medzinárodných vedeckých a odborných orgánov.
Vzdelanie.
V roku 1979 na Rímskokatolíckej Cyrilometodskej bohosloveckej fakulte získal Vysvedčenie o pedagogickej spôsobilosti vyučovania náboženskej výchovy na základných a stredných školách. V roku 1993 po skončení štúdia na Univerzite Komenského v Bratislave, získal titul „magister“ (Mgr.) a na Katolíckej univerzite v Lubline získal „magistra teologii“ (ThMgr.), tiež „diploma licentiae“ (ThLic.) z pastorálnej teológie. V štúdiách pokračoval a o dva roky neskôr získal na tých istých univerzitách titul „doktor nauk teologicznych“ (ThDr.) a na Slovensku titul doctoris (Dr.). Titul „philosophiae doctor“ (PhD.) získal na Univerzite Komenského v roku 1998, kde bol o rok neskôr menovaný za docenta pre odbor katolícka teológia (doc.). V roku 2004 bol vymenovaný prezidentom Rudolfom Schusterom za vysokoškolského profesora v odbore katolícka teológia.
Dielo (výber).
Napísal viac ako sto kníh rôzneho žánru: romány, homílie a vedecké. Tiež píše vedecké, umelecké, odborné monografie a práce; rôzne príspevky na zahraničných i domácich konferenciách; zborníkov, skrípt, učebných textov a iných odborných prekladov, prác a dokumentov v rôznych publikáciách, napr.: Katolícke noviny, Duchovný pastier, Denník mladých, Slovo zo srdca, Apoštol Božieho Milosrdenstva.
Tahoe

Tahoe () je veľké sladkovodné jazero v pohorí Sierra Nevada v USA. Nadmorská výška hladiny jazera je a nachádza sa pri hranici štátov Kalifornia a Nevada, na západ od mesta Carson City. Jazero Tahoe je najväčšie vysokohorské jazero v Severnej Amerike. Je hlboké 501 metrov, čím je druhým najhlbším jazerom v USA (najhlbšie je Crater Lake v Oregone, ). 
Tahoe je hlavnou turistickou atrakciou Nevady a Kalifornie. Nachádza sa tu množstvo lyžiarskych stredísk, letných rekreácií a turistických atrakcií. Lyžovanie je významnou súčasťou ekonomiky tohto kraja a takisto aj reputácie. Scenérie hôr a jazera sú celoročnou atrakciou. Na Nevadskej strane sa nachádzajú veľké kasína. Diaľnice poskytujú celoročný prístup z Rena, Carson City či Sacramenta.
Geografia.
Tahoe je druhým najhlbším jazerom v USA s maximálnou hĺbkou 501 metrov, čím sa zaradilo za jazero Crater Lake v Oregone, ktoré je hlboké 594 metrov. Tahoe je takisto 16. najhlbším jazerom na svete, a 5. najhlbšie v priemernej hĺbke. Jazero Tahoe je dlhé približne a široké pričom breh má dĺžku a plocha má . Približne dve tretiny plochy jazera patria Kalifornii. Južnému pobrežiu dominuje mesto South Lake Tahoe, ktoré susedí s mestom Stateline, kým mesto Tahoe City sa nachádza na severozápadnom pobreží jazera Tahoe.
Children

„Children“ je singel elektronického DJa a skladateľa Roberta Milesa z jeho debutového albumu "Dreamland". „Children“ je Milesov najúspešnejší singel, v niekoľkých krajinách bol certifikovaný na platinu a zlato a tiež dosiahol 1. miesta vo viac ako 12 krajinách. Robert Miles vytvoril aj niekoľko remixov spolu s ďalším remixom od britskej elektronickej skupiny Tilt.
Dreamland

Dreamland je debutový album talianskeho elektronického DJa a producenta Roberta Milesa. V Európe bol vydaný dňa 7. jún 1996, kde sa stal veľkým hitom, a bol vydaný takisto aj v USA a to asi o mesiac neskôr spolu s novou skladbou spievanou Mariou Naylerovou s názvom „One &amp; One“. Koncom roku 1996 Robert Miles vydal v Nemecku novú verziu albumu "Dreamland" s názvom "Dreamland – The Winter Edition". V súčasnosti sa zdá, že verzia albumu "Dreamland", ktorá obsahuje skladbu „One &amp; One“ (kde „One &amp; One“ nasleduje po skladbe „In My Dreams“ a po nej nasleduje skladba „Princess of Light“) je najpopulárnejšia a bežná verzia.
Zoznam skladieb.
Originálne vydanie.
Všetky skladby napísal Roberto Concina (Robert Miles) pokiaľ nie je uvedené inak.
Raketomet

Raketomet je zbraň umožňujúca vystreľovanie rakiet v armáde. Existujú raketomety jednohlavňové, používané napr. pechotou pre účely protitankovej obrany (Bazooka, Panzerfaust) alebo viachlavňové patriace do výzbroje raketového delostrelectva. Ide o viachlavňovú reaktívnu zbraň, ktorá vystreľuje strely. Viachlavňový raketomet môže byť podľa konštrukcie buď trubkový alebo rámový.
Raketomety sa používajú pre vedenie sústredenej paľby do väčšieho priestoru. Napr. jedna salva (40 striel) raketometu RM-70 obsahuje trhaviny, ktorá exploduje počas niekoľkých sekúnd v cieľovom priestore. Raketomet môže byť takisto súčasťou výzbroje vojenského lietadla.
GAU-8 Avenger

General Electric GAU-8/A Avenger je hydraulicky poháňaný, sedem hlavňový rotačný kanón typu Gatling, ktorý sa montuje na bojové lietadlá Fairchild Republic A-10 Thunderbolt II Vzdušných síl USA. Patrí medzi najväčšie, najťažšie a najvýkonnejšie kanóny v armáde USA. Bol navrhnutý špeciálne na protitankové úlohy a dosahuje vysokú palebnú rýchlosť.
Dejiny.
GAU-8 bol vyvinutý ako paralelný program popri programe AX (Attack Experimental), ktorý vyrábal stíhacie lietadlá A-10. Špecifikácia pre kanóny GAU-8 bola stanovená v roku 1970, s konštrukčnými návrhmi spoločností General Electric a Philco-Ford. Oba prototypy AX, YA-10 a Northrop YA-9 boli navrhnuté tak, aby mohli použiť zbraň, hoci v priebehu prvej súťaže nebolo použitie možné, a ako dočasná náhrada bol používaný kanón M61 Vulcan. Po zložení celého kanónu GAU-8 (správne A/A 49E-6 Gun System), predstavoval asi 16 % z celkovej hmotnosti stíhacieho lietadla A-10.
Stíhacie lietadlá A-10 spolu s kanónmi GAU-8/A boli uvedené do prevádzky v roku 1977. Tie boli vyrábané spoločnosťou General Electric, hoci General Dynamics bol zodpovedný za výrobu a podporu až od roku 1997, kedy bola divízia predaná spoločnosťou Lockheed Martin spoločnosti General Dynamics.
Dizajn.
GAU-8 váži 280 kilogramov, ale kompletná zbraň spolu s nabíjacím systémom a plným zásobníkom 1 828 kilogramov. Jeho dĺžka je od ústia hlavne až po najzadnejší bod strelného systému. Zásobník na strelivo má v priemere a dĺžku 1,82 metra. Pojme 1 174 nábojov, ale najčastejšie sa plní 1 150 nábojmi. Úsťová rýchlosť zápalnej pancierovej prieraznej strely je /s, čo je takmer rovnako ako podstatne ľahší náboj guľometu M61 Vulcan.
Palebný systém.
Presnosť.
GAU-8/A je veľmi presný a kadencia dosahuje bez problémov od 2 100 až po 4 200 rán za minútu. Úsťová rýchlosť GAU-8/A je približne rovnaká ako u kanónu M61 Vulcan, ale jeho ťažšia munícia je deštruktívnejšia a má vynikajúce balistické vlastnosti. Jej letový čas do 1 200 metrov je o 30 % kratší ako strela M61, pretože projektil po opustení hlavne spomaľuje omnoho pomalšie, a tým vzniká rozdiel asi 3 metre. Presnosť GAU-8/A po montáži do A-10 je dimenzovaná na „5 mil, 80 percent“, čo znamená 80 percent striel vystrelených na 1 200 metrov zasiahne cieľ do polomeru 6,1 metra. Pre porovnanie, kanón M61 je dimenzovaný na 8 miliradiánov.
Varianty.
Niektoré technológie GAU-8/A boli prevedené do menších GAU-12/U Equalizer, ktoré sa dodávali pre lietadlá AV-8B Harrier II a sú asi rovnako veľké ako kanón M61. Žiadne zo súčasných alebo plánovaných lietadiel okrem A-10 nemá celý systém Avenger.
Avenger

Avenger (v preklade: pomstiteľ) môže byť:
Vzduchové chladenie

Vzduchové chladenie je spôsob chladenia, pri ktorom je chladiacim médiom vzduch:
Kvapalinové chladenie

Kvapalinové chladenie je spôsob chladenia, pri ktorom je chladiacim médiom kvapalina:
Kvapalinové chladenie (spaľovacie motory)

Kvapalinové chladenie je spôsob chladenia spaľovacích motorov, pri ktorom sa teplo z ochladzovaných plôch odvádza prostredníctvom chladiacej kvapaliny. Veľmi často sa ako kvapalina používa voda (vtedy sa používa aj termín "vodné chladenie"), alebo voda v zmesi s inou látkou.
Ham (Belgicko)

Ham je belgická obec vo Flámskom regióne v provincii Limbursko. 
Obyvateľstvo.
Obec má približne 10 235 obyvateľov (2010).
Časti obce.
Od 1. januára 1977 obec Ham pozostáva z týchto častí (bývalých obcí):
Hechtel-Eksel

Hechtel-Eksel je belgická obec vo Flámskom regióne v provincii Limbursko. 
Obyvateľstvo.
Obec má približne 11 838 obyvateľov (2010).
Časti obce.
Od 1. januára 1977 obec Hechtel-Eksel pozostáva z týchto častí (bývalých obcí):
Sestercius

Sestercius je starorímska minca. Počas Rímskej republiky bola malou striebornou mincou, ktorá sa používala iba občas. V období Rímskej ríše mala menšiu hodnotu a razila sa z mosadze alebo bronzu. Názov "sestertius" (pôvodne "semis-tertius") znamená 2 ½, čo bola pôvodná hodnota z asu.
Sestercius sa začal používať približne v 211 pred Kr. ako strieborná minca s hodnotou štvrtiny denára (a tým bol stotinou z aurea). Približne v roku 23 pred Kr., po menovej reforme cisára Augusta, sa sestercius zmenil na väčšiu a bronzovú mincu.
As

as môže byť:
As môže byť:
aS môže byť:
a. s. môže byť:
AS môže byť:
Patricij

Patricij môže byť:
Rýchlovka (sex)

Rýchlovka (iné názvy: rýchlik, rýchly sex, rýchla súlož, rýchle milovanie; anglicky: "quickie") je spontánna sexuálna aktivita, ktorá sa odohrá vo veľmi krátkom časovom úseku. Pri tejto činnosti väčšinou dôjde k preskočeniu milostnej predohry. Nemusí dôjsť k plnému pohlavnému styku; stačí orálny sex či vzájomná masturbácia. Niektorí považujú rýchlovky za dôsledok nesúladu sexuálnej túžby vo vzťahu a ak je toto jediná forma sexu, môže vzťah trpieť.
Al-Karafa

Al-Karafa (iný prepis: Al-Qarafa) môže byť:
Andy Warhol Museum

Andy Warhol Museum je múzeum vo štvrti North Shore v Pittsburghu, rodnom meste Andyho Warhola. Je to najväčšie múzeum amerického umenia venované jedinému umelcovi.
Rozkladá sa na 8 200 m2 v siedmich podlažiach. Obsahuje celkovo 17 galérií v ktorých je okolo 900 obrazov, takmer2 000 návrhov na papieri, 4 000 fotografií a viac než 4 000 filmov. Múzeum bolo otvorené v roku 1994.
Podnikateľský plán

Podnikateľský plán (iné názvy: obchodný plán, business plán, biznis plán, angl. "business plan") je dokument, ktorý sprostredkováva prvý a najdôležitejší dojem o firme. Mapuje a analyzuje celé obdobie od úmyslu podnikať až po obdobie, kedy sa podnikateľovi začnú vracať vložené prostriedky "(vrátenie investícií závisí od druhu podnikateľskej činnosti, od veľkosti podniku a iných faktorov)". Podnikateľský plán opisuje všetky kľúčové vonkajšie i vnútorné faktory súvisiace so založením a chodom podniku.
Podnikateľ ho vypracováva pre seba, pre úspešné uchytenie sa a presadenie sa na trhu, prípadne pre investorov a na získanie úveru.
Podnikateľský plán je dokument, ktorý zachytáva dlhé obdobie, preto musíme pri jeho tvorbe zohľadňovať riziká, ktoré môžu byť odvetvové alebo ekonomické. Medzi najvýznamnejšie odvetvové riziká patrí konkurencia, sezónnosť, prípadne iné podľa odvetvia. Medzi najvýznamnejšie ekonomické riziká zaraďujeme politické faktory, ekonomickú stabilitu krajiny, vývoj inflácie, úrokové sadzby, kurzy cudzích mien, legislatíva na podnikanie, daňová politika, exportná a importná politika.
Najrizikovejší je začínajúci podnik, menej rizikové sú nové aktivity v existujúcom, dobre fungujúcom podniku.
Odporúčaná štruktúra.
Napriek tomu, že neexistuje ideálny vzor spracovania podnikateľského zámeru (vždy bude originálom „šitým“ na mieru danej firmy), mal by obsahovať predovšetkým predstavenie firmy (právna forma, účel založenia, pôvod kapitálu, organizačná a riadiaca štruktúra atď.), predstavenie predmetu činnosti firmy, definovanie trhu, na ktorom chce firma pôsobiť, finančné plány.
Pri vypracovávaní podnikateľského plánu sa doporučuje využiť takúto štruktúru:
Samotné vypracovanie podnikateľského plánu.
Na podnikateľský plán sa kladú určité požiadavky, ktorých dodržiavanie je znakom jeho kvality a profesionality spracovania. Je to najmä:
Choroby pobrušnice (MKCH-10)

K65 - K67: Choroby pobrušnice je položka z medzinárodnej klasifikácie chorôb. Patrí do XI. kapitoly MKCH-10 - Choroby tráviacej sústavy.
Choroby pečene (MKCH-10)

K70 - K77: Choroby pečene je položka z medzinárodnej klasifikácie chorôb. Patrí do XI. kapitoly MKCH-10 - Choroby tráviacej sústavy.
Položka nezahŕňa hemochromatózu (E83.1), nešpecifikovanú žltačku (R17), Reyeov syndróm (G93.7), vírusovú hepatitídu (B15 - B19) a Wilsonovu chorobu (E83.0).
SU-100

SU-100 bol sovietsky stíhač tankov vyvinutý a používaný počas bojov v druhej svetovej vojne. Stroje boli používané viacerými armádami spojencov Sovietskeho zväzu v povojnovom období.
Vývoj.
V bitke pri Kursku nasadila nemecká armáda do bojov svoj nový tank Panther, s ktorým si vtedajšie sovietske tanky nevedeli poradiť. Kvôli tomu sa začali sovietske tanky T-34 osadzovať novým kanónom kalibru 85 mm. Pôvodne používané samohybné delá SU-85 kvôli tomuto prezbrojeniu sovietskych stredných tankov stratili na bojisku zmysel. Konštruktéri preto začali pracovať na vývoji prototypu nového vozidla.
Po jeho skonštruovaní však zistili, že kanón S-34, ktorý mal byť do vozidla namontovaný, bol príliš veľký. Jeho veľkosť spôsobovala problémy s mierením a takisto zaberal v kabíne príliš veľa miesta, čo spôsobovalo posádke značné problémy s vchádzaním do vozidla a vykonávaním činností spojených s jeho prevádzkou. Sovieti sa teda rozhodli vyvinúť nové delo kalibru 100 mm, ktoré by odstránilo problémy svojho predchodcu. Odpoveďou sovietskych technikov bolo delo D-10S, ktoré vzniklo úpravou námorného kanónu B-34.
Podobne ako jeho predchodca SU-85, bolo samohybné delo SU-100 postavené na podvozku zo stredného tanku T-34. Konštrukčne vychádzalo zo SU-85, na ktoré sa už na prvý pohľad výrazne podobá. Do konštrukcie SU-100 však sovietski konštruktéri zapracovali rôzne zmeny a vylepšenia oproti svojmu predchodcovi. Hlavnou zmenou bola veliteľská vežička, ktorá sa nachádzala na pravej strane kabíny. Po svojom obvode mala priezory, ktoré zabezpečovali veliteľovi vďaka rozsahu 360 stupňov výhľad na celé bojisko. Ďalšou zmenou oproti SU-85 bola hrúbka čelného panciera, ktorá sa zväčšila z pôvodných 45 mm na 75 mm. Hrúbka tohto panciera spolu s jeho značným sklopením zabezpečila SU-100 skvelú ochranu proti nepriateľským strelám. Do SU-100 boli namontované dva ventilátory, na rozdiel od jedného v SU-85, ktoré zlepšili odvetrávanie vnútra vozidla a umožnili tak vojakom operovať v priaznivejších podmienkach.
SU-100 nieslo 33 kusov munície do kanónu. Z toho 18 protipancierových a 15 protipechotných (explozívnych) nábojov. Problémy s doľaďovaním nového dela D-10S mali za následok, že po ukončení výroby SU-85 ešte neboli sovietske závody schopné produkovať nové samohybné delo. Preto nové, vylepšené samohybné delo osadzovali zbraňou zo svojho predchodcu – 85 mm kanónom D-5S. Tieto samohybné delá potom niesli označenie SU-85M. V decembri 1944 sa však naplno začala výroba plne funkčných a vynovených samohybných diel pre SU-100.
Nasadenie.
SU-100 sa vo veľkom používalo v poslednom roku druhej svetovej vojny. Prvým víťazstvom, na ktorom sa tieto samohybné delá vo veľkom podieľali bolo víťazstvo nad nemeckou armádou v Maďarsku pri Balatone v marci 1945. Ani po vojne však výroba neprestala a sovietska armáda tieto vozidlá ďalej využívala. Okrem sovietskej armády boli SU-100 používané aj mnohými sovietskymi spojencami, napríklad krajinami Varšavskej zmluvy, či mnohými inými. Výroba SU-100 skončila v Sovietskom zväze v roku 1947, no v Československu pokračovala ešte počas 50. rokov 20. storočia.
Symboly Quebecu

Quebec je jedna z provincií Kanady a uznáva niekoľko provinčných symbolov.
Buster Keaton

Buster Keaton vlastným menom Joseph Frank Keaton (* 4. október 1895, Piqua, Kansas, USA – † 1. február 1966, Los Angeles, Kalifornia) bol americký komik, režisér, producent, kaskadér a spisovateľ. Preslávil sa v nemých filmoch v dvadsiatych rokoch. Jeho osobitnosťou bol kamenne pokojný, až smutný výraz tváre, spolu s Charliem Chaplinom je považovaný za jedného z najväčších komikov všetkých čias.
Život.
Buster Keaton sa narodil Josephovi Hallie "Joe" Keatonovi a Myre Keatonovej v roku 1895 v malom kansaskom meste Piqua. Jeho rodičia boli varietní umelci, ktorí so svojou show spolu s americkým kúzelníkom Harrym Houdinim cestovali po Spojených štátoch. Keď mal tri roky, objavil sa prvýkrát v show svojich rodičov a vystupoval v nej až do veku 21 rokov. V roku 1917 sa zoznámil s filmovým priemyslom. Dvadsiate roky boli najplodnejším obdobím jeho tvorby. Hral počas nich v desiatkach filmov, z ktorých mnohé aj režíroval. Toto obdobie jeho neustálej zaneprázdnenosti však poznačilo jeho osobný život a vyústilo až v rozvod s jeho prvou manželkou Natalie Talmadgeovou. Keaton sa z neho dlho nevedel spamätať a na dlhý čas prepadol alkoholu. Po niekoľkých rokoch sa znovu vrátil do filmového priemyslu – tentokrát primárne ako scenárista, ale taktiež si zahral aj v niektorých televíznych show ale aj filmoch. Jeho nemé filmy boli publikom znovuobjavené v 60. rokoch. V roku 1960 sa taktiež dočkal veľkolepého ocenenia, keď od americkej Akadémie filmových umení a vied dostal čestného Oscara.
Keaton bol počas svojho života trikrát ženatý. S prvou manželkou mal dvoch synov. 
V januári 1966 mu bola diagnostikovaná rakovina pľúc, avšak rodina a lekári to pred ním tajili. Myslel si, že sa zotavuje zo zápalu priedušiek. Zomrel mesiac na to.
Dielo.
Buster Keaton má na konte viac ako 100 filmov. Medzi najznámejšie a najoceňovanejšie patrí napríklad jeho nemý film Frigo na mašine. 
Za prezývku Buster vďačí vraj Harrymu Houdinimu, ktorý ho tak nazval po tom, ako ho ako osemnásť mesačné dieťa videl spadnúť zo schodov bez toho, aby si ublížil. U nás je Buster Keaton známy ako Frigo. Táto prezývka mu prischla kvôli jeho kamennej tvári a pohybom, ktoré na plátne predvádzal. 
Ku Keatonovmu odkazu sa hlási napríklad Jackie Chan, ktorý ho vo svojej autobiografii uvádza ako primárny zdroj inšpirácie.
Obchodný koncept

Obchodný koncept môže byť:
Mani

Mani môže byť:
Manes

Manes alebo iným prepisom Manés môže byť:
Manes môže byť aj:
Pierre Duchesne

Pierre Duchesne (* 27. február 1940, La Malbaie) je kanadský štátny úradník a bývalý viceguvernér provincie Quebec. Ako taký zastupoval hlavu štátu, kráľovnu Alžbetu II. na provinčnej úrovni.
Životopis.
Vyštudoval právo na Université Laval v Québecu a od roku 1966 pracoval ako notár v Sept-Îles. Od roku 1974 pôsobil v rôznych funkciách québeckého národného zhromaždenia. 
Od roku 1984 do decembra 2001 bol generálnym tajomníkom a do konca roku 2003 zvláštnym poradcom parlamentu. Je vydavateľom "La Procédure parlementaire du Québec" a autorom " Le Règlement Annou de l'Assemblée nationale".
V máji 2007 ho premiér Kanady Stephen Harper menoval viceguvernérom Quebecu. Prísahu zložil 7. júna 2007.
Karl Urban (pilot)

Karl Urban (* 29. december 1894, Graz – † 12. júl 1918) bol rakúsko-uhorský pilot a letecké eso s piatimi priznanými zostrelmi nepriateľských lietadiel. V rakúsko-uhorskej armáde mal hodnosť Offizierstellvertretera. Lietal na rakúsko-uhorských lietadlách Albatros B.I a Phönix D.I v jednotkách Flik 10 a Flik 14J. Štyri zo svojich zostrelov dosiahol v roku 1916, piaty až v roku 1918 necelé dva mesiace pred svojou smrťou. Zahynul pri leteckej havárii.
Al-Kífa

Al-Kífa alebo Kífa (po fr. Kiffa) môže byť:
Zoznam premiérov Quebecu

Toto je zoznam premiérov kanadskej provincie Quebec od roku 1867.
Franz Wognar

Franz Wognar (iné varianty mena: František Wognár, Ferenc Wognár) (* 6. január 1890, Trnava † 1943, Odesa) bol rakúsko-uhorský pilot a letecké eso s piatimi priznanými zostrelmi nepriateľských lietadiel. 
Rodina.
V rakúsko-uhorskej armáde mal hodnosť Offizierstellvertretera. Lietal na lietadle rakúsko-uhorskej výroby Hansa-Brandenburg C.I v jednotke Flik 2. Všetky svoje zostrely dosiahol v priebehu roku 1917. Zahynul v roku 1943 na území Sovietskeho zväzu.
Počas letu 20. mája 1917, v ktorom dosiahol tretí nepriateľský zostrel, bol zranený. Na konci roku bol prevelený do "Fliegerersatztruppe" a slúžil ako testovací pilot. Lietal najmä na lietadlách Gotha G. IV, ktoré boli vyvinuté na strategické bombardovanie. V priebehu roka 1918 bol povýšený na dôstojníckeho zástupcu (Offiziersstellvertreter). Je známe, že si na konci vojny zobral za manželku slovinské dievča. Po vojne sa usadil v Odese na Ukrajine, kde v roku 1943 zomrel.
Corgoň liga 2013/2014

Corgoň liga 2013/14 bol 21. ročník najvyššej slovenskej futbalovej súťaže. Majstrovský titul obhajoval ŠK Slovan Bratislava a nováčikom ligy bol FK DAC 1904 Dunajská Streda, ktorý nahradil 1.FC Tatran Prešov. Súťaž začala v sobotu 13. júla.
Tabuľka.
 Dunajskej Strede bolo odrátaných 6 bodov za korupčnú aféru
Hetriky.
Pozn.: Hviezdičkou je označený domáci tím.
Návštevnosť.
1 Slovanu bol uložený trest 3 zápasov bez divákov za incident zo zápasu s MFK Ružomberok v 6. kole.